**Obrazloženje općeg i posebnog dijela**

 **izvještaja o izvršenju financijskog plana**

**1.-12. 2023.**

Škola obavlja djelatnost osnovnog obrazovanja kao javna ustanova. Zadaće i ciljevi ostvaruju se prema utvrđenim nastavnim planovima i programima, koji su sastavni dio Godišnjeg plana i programa rada Škole i školskog Kurikuluma.

OŠ Stari Jankovci prihode je ostvarila iz općih prihoda i primitaka, vlastitih prihoda, prihoda za posebne namjene, pomoći, EU projekta, donacija, zaduživanjem te uplatom naknade od osiguranja. Ostvarenim prihodima financiraju se rashodi škole.

Financijskim planom planirani su prihodi u iznosu od 1.616.723,00 eura, a ostvareni su ukupni prihodi poslovanja u iznosu od 1.356.514,25 eura. Planirani su rashodi u iznosu od 1.726.723,00 eura, a ostvareni su rashodi poslovanja u iznosu od 1.387.225,22 eura te rashodi za nabavu nefinancijske imovine 110.888,38 eura.

**Izvor 1 Opći prihodi i primici**

Planirani su opći prihodi i primici u iznosu od 130.584,00 eura, a ukupno ostvareni opći prihodi, koje je škola ostvarila iz proračuna Vukovarsko-srijemske županije iznosili su 106.684,76 eura. Primljenim sredstva financirani su materijalni rashodi te tekuće i investicijsko održavanje u iznosu od 109.227,61 eura.

**Izvor 3 Vlastiti prihodi**

Vlastiti prihodi planirani su u iznosu od 1.120,00 eura, a ostvareni su prodajom električne energije, najmom školske dvorane te od kamata na depozite po viđenju u iznosu od 525,02 eura. Vlastitim prihodima pokriven je rashod u iznosu od 50,28 eura.

**Izvor 4 Prihodi za posebne namjene**

Prihodi za posebne namjene planirani su u iznosu od 700,00 eura. Ostvareni su prihodi za posebne namjene u iznosu od 578,30 eura, od čega se dio sredstava (168,30 eura) odnosi na sufinanciranje školske kuhinje za prosinac 2022. godine. Ostatak prihoda za posebne namjene (410,00 eura) uplaćen je za potrebe prijevoza na školske izlete te je za iste i utrošen.

**Izvor 5 Pomoći**

Pomoći iz državnog proračuna planirane su u iznosu od 1.053.757,00 eura, a ostvarene su u iznosu od 1.048.590,32 eura. Korištene su za financiranje plaća, naknada zaposlenicima, naknada za nezaposlenog invalida, besplatnu prehranu učenika, udžbenike, lektire, sudsku tužbu zaposlenika te menstrualne potrepštine.

Financijskim planom planirani su prihodi za projekt „Razvoj STEM programa u OŠ Stari Jankovci“ u iznosu 398.170,00 eura. Ostvareni prihodi iznose 165.925,06 eura, a utrošeni su za financiranje projektnih aktivnosti. Rashodi projekta iznose 299.841,50 eura, dio je pokriven predujmom koji je primljen u 2022. godini, a dio iz kredita OTP banke.

**Izvor 6 Donacije**

Škola je ostvarila donacije u iznosu od 2.880,13 eura, dok su iste planirane u iznosu od 2.265,00 eura. Turističke agencije uplatile su sredstva za dnevnice učitelja koji su pratili učenike na izlete. Škola je na natjecanju u financijskoj pismenosti osvojila donaciju opreme za školsku knjižnicu u iznosu od 1.092,98 eura. Također, škola je od IRIM-a primila opremu u vrijednosti od 641,88 eura.

**Izvor 7 Prihodi od prodaje ili zamjene nefinancijske imovine i naknade s naslova osiguranja**

Škola je tijekom 2023. godine, od Croatia osiguranja d.d. za potrebe uklanjanja štete nastale u oluji, primila 31.330,66 eura.

**Izvor 8 Namjenski primici od zaduživanja**

Škola se za potrebe financiranja projekta STEM zadužila kod OTP banke u iznosu od 110.000,00 eura. Sredstva su utrošena na provedbu projektnih aktivnosti te nabavu opreme i materijala za STEM radionice.

**Izvještaj o zaduživanju na domaćem i stranom tržištu novca i kapitala**

Osnovna škola Stari Jankovci za potrebe financiranja projekta „Razvoj STEM programa u OŠ Stari Jankovci“ zadužila se kod OTP banke.

Iznos kredita je 132.500,00 eura, dok je u izvještajnom razdoblju škola za potrebe projekta iskoristila dio kredita, odnosno 110.000,00 eura.

Podaci o kreditu u izvještajnom razdoblju 1.1.2023.-31.12.2023.:

-Iznos otplaćene glavnice-0,00

-Iznos otplaćenih kamata-2.645,39

-Iznos ostatka za otplatu glavnice-110.000,00

-Iskorišteni iznos kredita (naplaćeni)-110.000,00

-Kamatna stopa - ugovorena-1,70

-Ostali troškovi kredita  u postotku i iznosu (naknada za odobrenje kredita i slični troškovi)-662,50

-Broj anuiteta otplate-otplata prema primitku nepovratnih sredstava iz EU fondova

-Rok otplate-31.08.2024.

-Razdoblje početka-08.05.2023.

**Izvještaj o korištenju sredstava fondova Europske unije**

Osnovna škola Stari Jankovci provodi projekt Razvoj STEM programa u Osnovnoj školi Stari Jankovci koji je financiran iz programa „Lokalni razvoj i smanjenje siromaštva“ u okviru Financijskog mehanizma Europskog gospodarskog prostora za razdoblje 2014.-2021., s ciljem poboljšanja STEM vještina kroz jačanje kapaciteta institucija osnovnoškolskog obrazovanja u Republici Hrvatskoj u STEM podučavanju.

Projektni prijedlog „Razvoj STEM vještina“ usmjeren je na komponentu A – Razvoj STEM vještina kroz opremanje školskih učionica STEM opremom u Osnovnoj školi Stari Jankovci, a ukupna vrijednost projekta iznosi 535.460,88 EUR. Iznos je bespovratnih sredstava koji se dodjeljuje iz donatorskih sredstava 455.141,75 EUR, odnosno 85 %, dok se iz nacionalnih sredstava dodjeljuje 80.319,13 EUR, odnosno 15 %. Stopa financiranja prihvatljivih troškova projekta iznosi 100 %. Razdoblje provedbe projekta je od 12. rujna 2022. godine do 11. ožujka 2024. godine.

Cilj je projekta provedba 5 različitih programa za poboljšanje vještina učenika u STEM području, aktivnom građanstvu i poduzetništvu, edukacija 21 odgojno-obrazovnog djelatnika, opremanje škole STEM opremom i uspostava bilateralne suradnje s norveškim partnerom University of Stavanger.

Ostvareni su prihodi u iznosu od 166.191,25 eura te rashodi u iznosu od 299.841,50 eura. Dio projektnih aktivnosti financiran je iz kredita OTP banke, a ostatak predujmom koji je primljen u 2022. godini.